   C O N S I L I U L   J U D E Ţ E A N   T E L E O R M A N

Direcţia Generală de Asistenţă  Socială şi Protecţia Copilului
mun. Alexandria, str. Dunării nr. 7; Tel. 0347/880105; Fax 0347/418141;
E-mail: contact@dgaspctr.ro

Nr. 32290/04.08.2026   


ANUNȚ

[bookmark: _Hlk78201146]Direcţia Generală de Asistenţă Socială şi Protecţia Copilului Teleorman, cu sediul în Alexandria, str. Dunării, nr. 7, jud. Teleorman, cod fiscal 17094026, în conformitate cu prevederile:
[bookmark: _Hlk79666787] - Hotărârii nr. 1336 din 28 octombrie 2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din fonduri publice, cu modificările si completările ulterioare, coroborate cu prevederile art. XXII alin. (4) din Legea nr. 141/2025 privind unele măsuri fiscal-bugetare, cu modificările și completările ulterioare organizează concurs pentru ocuparea unui post contractual de execuție vacant pe perioadă nedeterminată cu normă întreagă:
- instructor de educație debutant (M), la Centrul Teritorial pentru Protecția de tip Familial Roșiori de Vede;

Scopul principal al postului de instructor de educație:
 Asigurarea îngrijirii de bază și educației non-formale și informale copiilor/tinerilor ocrotiți în centrul de plasament, implicarea activă la dezvoltarea și consolidarea autonomiei și deprinderilor de viață independentă la copil/tânăr în vederea creșterii șanselor de intergrare socială a acestuia.
[bookmark: _Hlk233637270]
Condiţiile specifice necesare pe care trebuie să le îndeplinească persoana care participă la concursul pentru ocuparea postului de instructor de educație debutant:
a) studii medii absolvite cu diploma de bacalaureat.
b) se pot înscrie și absolvenți cu studii medii absolvite cu diploma de bacalaureat - absolvenți ai liceului pedagogic cu profil pedagogic, sau studii medii absolvite cu diploma de bacalaureat și calificare în educator specializat, sau studii superioare de lungă durată, absolvite în domeniul fundamental: științe sociale, ramura: sociologie - domeniul de licență: sociologie sau asistență socială, ramura: psihologie și științe comportamentale - domeniul de licență: psihologie sau științe ale educației și ramura: științe juridice - domeniul de licență: drept sau domeniul fundamental: științe sociale, ramura: științe administrative, domeniul de licență: științe administrative, sau domeniul fundamental: științe umaniste și arte, ramura: filologie, domeniul de licență: limbă și literatură.
 c) nu se solicită vechime în muncă sau în specialitate;

 Concursul constă în 3 etape succesive, respectiv:
           a) selecţia dosarelor de înscriere;
           b) proba scrisă;
           c) interviul.

Concursul se va desfășura la sediul Direcţiei Generale de Asistenţă Socială şi Protecţia Copilului Teleorman, municipiul Alexandria, str. Dunării, nr. 7, jud. Teleorman, conform următorului calendar:
· 20 August 2026 - ora 16:00 – termenul limită pentru depunerea dosarelor; 
· 31 August 2026 - ora 10:00 – proba scrisă;
· 03 Septembrie 2026 - ora 10:00 proba interviului.

[bookmark: _Hlk78791965]	 Pentru a ocupa un post vacant, candidatul trebuie să îndeplinească următoarele condiții generale prevăzute la art. 15 din H.G. nr. 1336/2022 pentru aprobarea Regulamentului-cadru privind organizarea și dezvoltarea carierei personalului contractual din sectorul bugetar plătit din foduri publice, cu modificările și completările ulterioare:
a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;
b) cunoaşte limba română, scris şi vorbit;
c) are capacitate de muncă în conformitate cu prevederile Legii nr.53/2003 - Codul muncii, republicată, cu modificările şi completările ulterioare;
d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;
e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;
f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;
h) nu a comis infracţiunile prevăzute la art.1, alin. (2) din Legea nr.118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru
completarea Legii nr.76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35, alin.(1), lit.h).
         
  În vederea participării la concurs, candidații vor prezenta la Compartimentul Resurse Umane, un dosar care va conţine următoarele documente:
a) formular de înscriere la concurs, conform modelului anexat pe site;
b) copia actului de identitate sau orice alt document care atestă identitatea, potrivit legii, aflate în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor şi ale altor acte care atestă efectuarea unor specializări, precum şi copiile documentelor care atestă îndeplinirea condiţiilor specifice ale postului solicitate de autoritatea sau instituţia publică;
e) copia carnetului de muncă, a adeverinţei eliberate de angajator pentru perioada lucrată, care să ateste vechimea în muncă şi în specialitatea studiilor solicitate pentru ocuparea postului;
f) certificat de cazier judiciar sau, după caz, extrasul de pe cazierul judiciar;
g) adeverinţă medicală care să ateste starea de sănătate corespunzătoare, eliberată de către medicul de familie al candidatului sau de către unităţile sanitare abilitate cu cel mult 6 luni anterior derulării concursului;
h) certificatul de integritate comportamentală din care să reiasă că nu s-au comis infracţiuni prevăzute la art.1, alin. (2) din Legea nr.118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr.76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru candidaţii înscrişi pentru posturile din cadrul sistemului de învăţământ, sănătate sau protecţie socială, precum şi orice entitate publică sau privată a cărei activitate presupune contactul direct cu copii, persoane în vârstă, persoane cu dizabilităţi sau alte categorii de persoane vulnerabile ori care presupune examinarea fizică sau evaluarea psihologică a unei persoane;
i) curriculum vitae, model comun european.
NOTĂ: Copiile după actele menționate la lit.b)-e), se prezintă însoțite de documentele originale, care se certifică cu mențiunea „conform cu originalul” de către secretarul comisiei de concurs.
Adeverinţa care atestă starea de sănătate conţine, în clar, numărul, data, numele emitentului şi calitatea acestuia, în formatul standard stabilit prin ordin al ministrului sănătăţii.
	

La înscriere, candidații primesc numărul de înscriere al cererii de la registratura D.G.A.S.P.C. Teleorman, număr ce va substitui numele și prenumele la afișarea rezultatelor probelor de concurs.
           Comisia de concurs are obligaţia de a selecta dosarele de concurs pe baza îndeplinirii condiţiilor de participare, în termen de maximum două zile lucrătoare de la data expirării termenului de depunere a dosarelor.
           Rezultatele selectării dosarelor de înscriere se afişează de către secretarul comisiei de concurs, cu menţiunea «admis» sau «respins», însoţită, după caz, de motivul respingerii, la sediul D.G.A.S.P.C. Teleorman, precum şi pe pagina de internet a instituţiei, în termen de o zi lucrătoare.
           Comunicarea rezultatelor la fiecare probă a concursului se face prin specificarea punctajului final al fiecărui candidat şi a menţiunii «admis» sau «respins», prin afişare la sediul Direcţiei Generale de Asistenţă Socială şi Protecţia Copilului Teleorman şi pe pagina de internet a instituţiei, în termen de maximum o zi lucrătoare de la data finalizării probei.
           Data şi ora susţinerii interviului se afişează obligatoriu odată cu rezultatele la proba scrisă.
           Se pot prezenta la următoarea etapă numai candidaţii declaraţi admişi la etapa precedentă.
           Pentru proba scrisă şi interviu sunt declaraţi admişi candidaţii care au obţinut minim 50 de puncte la fiecare din cele două probe.
          După afişarea rezultatelor obţinute la selecţia dosarelor, proba scrisă şi interviu, după caz, candidaţii nemulţumiţi pot depune contestaţie în termen de cel mult o zi lucrătoare de la data afişării rezultatului selecţiei dosarelor, respectiv de la data afişării rezultatului probei scrise şi a interviului, sub sancţiunea decăderii din acest drept.

BIBLIOGRAFIA/TEMATICA

[bookmark: _Hlk233637116]Bibliografie:
· LEGEA nr. 272 din 21 iunie 2004 (*republicată*) privind protecţia şi promovarea drepturilor copilului, cu modificările și completările ulterioare;
· ORDIN nr. 25 din 3 ianuarie 2019 privind aprobarea standardelor minime de calitate pentru serviciile sociale de tip rezidenţial destinate copiilor din sistemul de protecţie specială.

            Tematică:
1. măsura de protecție specială ,,plasamentul” conform Legii 272/2004 privind protecția și promovarea drepturilor copilului, republicată cu modificările și completările ulterioare;
2. Protecția copilului care a săvârșit o faptă penală și nu răspunde penal, capitolul V, conform Legii 272/2004 privind protecția și promovarea drepturilor copilului, republicată cu modificările și completările ulterioare; 
3. Protecția copilului împotriva abuzului, neglijării, exploatării și a oricărei forme de violență, capitolul VI, conform Legii 272/2004 privind protecția și promovarea drepturilor copilului, republicată cu modificările și completările ulterioare;
4. Respectarea drepturilor copilului și a eticii profesionale, Strandard 1, Modul VII - Drepturi și etică, conform Ordinului 25/2019, privind aprobarea Standardelor minime de calitate pentru serviciile sociale de tip rezidențial destinate copiilor din sistemul de protecție specială;
5. Relațiile copiilor cu personalul, Standard 2, Modul VII: Drepturi și etică, conform Ordinului 25/2019, privind aprobarea Standardelor minime de calitate pentru serviciile sociale de tip rezidențial destinate copiilor din sisemul de protecție specială;
6. Controlul comportamentului, Standard 2, Modulul VIII: Protecția împotriva abuzurilor și neglijării, conform Ordinului 25/2019, privind aprobarea Standardelor minime de calitate pentru serviciile sociale de tip rezidențial destinate copiilor din sistemul de protecție specială;
7. Recreerea și socializarea, Standard 3, modulul III: Viața cotidiană - Nevoi curente, conform Ordinului 25/2019, privind aprobarea Standardelor minime de calitate pentru serviciile sociale de tip rezidențial destinate copiilor din sisemul de protecție specială;
8. Participare și implicare în viața personală și a comunității, standard 5, modulul III: Viața cotidiană - nevoi curente, conform Ordinului 25/2019, privind aprobarea Standardelor minime de calitate pentru serviciile sociale de tip rezidențial destinate copiilor din sistemul de protecție specială;



9. Pregătire pentru viață independentă – Standard 2, modulul V: Activități specifice/servicii, conform Ordinului 25/2019, privind aprobarea Standardelor minime de calitate pentru serviciile sociale de tip rezidențial destinate copiilor din sistemul de protecție specială;
10. Relația cu familia și alte persoane apropiate, Standard 4, modulul III: Viața cotidiană – Nevoi curente, conform Ordinului 25/2019, privind aprobarea Standardelor minime de calitate pentru serviciile sociale de tip rezidențial destinate copiilor din sistemul de protecție specială;


Pentru relaţii suplimentare, solicitanţii se pot adresa la sediul Direcţiei Generală de Asistenţă Socială şi Protecţia Copilului Teleorman din mun. Alexandria, str. Dunării, nr. 7, jud. Teleorman, persoana de contact, secretarul comisiei de concurs, inspector în cadrul Compartimentului Resurse Umane, telefon 0347/880105 interior 16, sau accesând anunțul afișat pe pagina oficială de internet  a instituției www.dgaspctr.ro.




DIRECTOR GENERAL

                                                                                                       
  


























                                                Afișat azi 7 august 2026, la sediul                     
                                        D.G.A.S.P.C. Teleorman și pe pagina oficială   
                                           de internet  a instituției www.dgaspctr.ro                                                                                                   

